Diari Oficial de la Generalitat Valenciana


Sumari del DOGV 6918, del 07-12-2012 (2012/10489)

Notificació de la sentència dictada en el procediment de guarda i custòdia de fill menor número 647/2011.
---------------------------------------------------------------------------------------------------------

### Dades del document

Número de DOGV
:   6918

Data del DOGV
:   07-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10931


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el procediment de guarda i custòdia de fill menor número 647/2011. [2012/10560]  
Familia, guarda, custòdia, alimentació de fill menor no matrimonial no consensuat 000647/2011  
Demandant: Julia Monedero Gómez.   
Procuradora: Ascensión Cases Botella.   
Demandat: Luis Jorge Nieto Bedia.   
Procurador/a: -  
Testimoni   
M.ª Amparo Marco Martínez-Arenas, secretària del Jutjat de Primera Instància número 3, certifique:  
Que en l'actuació referenciada que se seguix en este Jutjat, s'ha dictat sentència i literalment diu el següent.  
«Dispositiva  
Que estime parcialment la demanda promoguda per la procuradora senyora Cases Botella, en nom i representació de Julia Monedero Gómez, en sol·licitud de mesures personals i aliments, en relació als menors P. J. i P. N. M., contra Luis Jorge Nieto Bedia, i adopte les mesures següents:   
1. S'atribuïx a la progenitora, Julia Monedero Gómez, la guarda i custòdia dels menors P.J. i P. N. M., la qual es portarà a efecte en el domicili d'esta, siti al carrer Partida Lo Blanc, número 28, Los Montesinos (Alacant), i quedarà la pàtria potestat compartida per ambdós progenitors.   
2. Com a règim de visites a favor del pare s'establix el de caps de setmana alterns des de les 20.00 hores del divendres fins a les 20.00 hores del diumenge, els fills hauran de ser arreplegats i tornats al domicili de la mare, així com la mitat de les vacacions de Nadal, Setmana Santa i estiu; la mare podrà triar el període de gaudi els anys imparells i el pare els parells.   
3. Com a contribució del progenitor Luis Jorge Nieto Bedia al sosteniment de les càrregues familiars i en concepte d'aliments per a cada un dels fills, s'establix la quantitat de 180 euros mensuals (en total 360 euros), els quals hauran d'ingressar-se en els cinc primers dies de cada mes en el compte de la mare número 3005 0019 22 1949204666 de l'entitat Caixa Rural central, i s'incrementaran anualment a partir de l'1 de gener següent al de la data de la sentència, d'acord amb les variacions que experimente l'índex de preus al consum o document que legalment el substituïsca.   
Els gastos extraordinaris que s'originen pels fills seran sufragats per ambdós progenitors per mitat, amb comunicació prèvia entre ells, i es consideraran com a tals els relatius a atenció mèdica, sanitat, vestimenta i educació.   
I tot això, sense pronunciament exprés quant a les costes processals produïdes.  
Notifiqueu esta resolució a les parts amb indicació que contra esta i, d'acord amb el que preveu l'article 455 de la Llei d'Enjudiciament Civil, pot interposar-se recurs d'apel·lació davant de l'Audiència Provincial a preparar davant d'este Jutjat en el termini de cinc dies des de la notificació d'esta. Per a la seua interposició serà necessari acreditar el depòsit de 50 euros exigit per la disposició addicional 15a de la Llei Orgànica 3/2009, de 3 de novembre, i sense este requisit no se li donarà curs.  
Expediu-ne una testimoniança, uniu-la a esta causa i registreu l'original en el llibre de sentències civils d'este Jutjat.   
Esta és la sentència que pronuncie, mane i firme.»   
Publicació. La sentència anterior va ser llegida i publicada pel magistrat jutge que la subscriu, mentres celebrava audiència pública en el dia de la seua data. En done fe.   
L'anteriorment inserit concorda bé i fidelment amb el seu original, a què em remet, i perquè conste expedisc i firme este edicte. En done fe.   
  
Torrevieja, 31 d'octubre de 2012.- La secretària judicial: M.ª Amparo Marco Martínez-Arenas.